
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου του Δήμου Τήνου 

(Ν. Κυκλάδων) και επιβολή προκηπίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του Ν.Δ/τος της 
17.7.1923 «περί σχεδίων πόλεων κ.λπ.» (Α' 228) όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις της παρ. 1 (εδαφ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Τις διατάξεις των άρθρων 1 και 4 του Ν. 314/1968 «Περί παρο¬ 
χής εις τον Υπουργόν Βορείου Ελλάδος και τους Νομάρχες αρμοδιότη- 
τος επί θεμάτων εγκρίσεως, επεκτάσεως ή τροποποιήσεως σχεδίων πό¬ 
λεων και κωμών» (Α’ 47). 

4. Την Ε.23945/4927/1968 κοινή απόφαση των Υπουργών Εσω¬ 
τερικών και Δημοσίων Έργων «περί εξαιρέσεως της αρμοδιότητος του 
Νομάρχου δια τις περιπτώσεις εγκρίσεως, επεκτάσεως ή τροποποιή¬ 
σεως σχεδίων πόλεων και κωμών εις περιοχάς ιδιαιτέρου τουριστικού 
ενδιαφέροντος» (Δ' 121). 

5. Τις 257/1989, 361/1991 και 143/1991 γνωμοδοτήσεις του 
Δημοτικού Συμβουλίου Τήνου. 

6. Την 490/1991 γνωμοδότηση του Κεντρικού Συμβουλίου ΧΟΠ. 


7. Την 166/1992 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Τήνου (Ν. Κυκλάδων), που εγκρίθηκε με το από 25.4.1989 
Π.Δ/γμα «Έγκριση πολεοδομικής μελέτης τμήματος της πολεοδομι- 
κής ενότητας Χώρας Τήνου του οικισμού Τήνου του Δήμου Τήνου (Ν. 
Κυκλάδων) και αναθεώρηση του εγκεκριμένου ρυμοτομικού σχεδίου σε 
τμήμα της ίδιας πολεοδομικής ενότητας» (Δ’ 342), όπως φαίνεται στα 
σχετικά τέσσερα (4) χρωματισμένα πρωτότυπα διαγράμματα σε κλί¬ 
μακα 1:1000, που θεωρήθηκαν από τον Προϊστάμενο της Δ/νσης Το¬ 
πογραφικών Εφαρμογών με την 56705/1992 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) και έξι (6) μέτρων, όπως φαίνεται στα σχε¬ 
τικά διαγράμματα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Ιουλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

